Capacitatea de vaccinare a ajuns la 115.000 de persoane pe zi, anunță Florin Cîțu.
Capacitatea de vaccinare a ajuns, marți, la 115.000 de persoane pe zi, anunță premierul Florin Cîțu. "Vă încurajez pe toți să vă vaccinați. Este singura cale de a scăpa de pandemie“, transmite Florin Cîțu. "Doar dacă ne implicăm cu toții, dacă suntem responsabili și respectăm în continuare măsurile sanitare, este posibil să ne reluăm viețile de dinainte de pandemie“, a scris premierul.
Premierul Florin Cîțu a transmis că de marți capacitatea de vaccinare a ajuns la 115.000 de persoane pe zi."Vești importante pentru români! Am promis, am făcut. De astăzi capacitatea de vaccinare a ajuns la 115.000 de persoane pe zi. Vă încurajez pe toți să vă vaccinați. Este SINGURA cale de a scăpa de pandemie. Pentru revenirea cât mai rapidă la normalitate este nevoie de un efort comun. Doar dacă ne implicăm cu toții, dacă suntem responsabili și respectăm în continuare măsurile sanitare, este posibil să ne reluăm viețile de dinainte de pandemie“, scrie Florin Cîțu, pe Facebook. Comitetul Național de Coordonare a Activității privind Vaccinarea împotriva COVID-19 (CNCAV) a anunțat luni că în ultimele 24 de ore au fost vaccinate în România 62.881 de persoane.